Komisijos sprendimas
1994 m. balandžio 18 d.
dėl skiepų nuo pasiutligės pripažinimo
(94/275/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis ir embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB 4 priedo I dalyje, bei jų importą į Bendriją [1], ir ypač į jos 10 straipsnio 2 dalies a punkto trečiąją įtrauką ir 3 dalies b punkto i papunktį,
kadangi būtina pripažinti skiepus nuo pasiutligės, kuriais leidžiama skiepyti šunis ir kates, kuriais prekiaujama tarp valstybių narių, šunis ir kates, kurių amžius yra daugiau nei 3 mėn. ir kuriais ketinama prekiauti tarp valstybių narių, bei šunis ir kates, kuriuos ketinama parduoti Airijoje ir Jungtinėje Karalystėje ir kurių kilmės šalis nėra šios dvi valstybės;
kadangi pagal 10 straipsnio 2 dalies a punkto trečiąją įtrauką ir šio straipsnio 3 dalies b punkto i papunktį skiepai turi būti padaryti nekenksmingi, turintys bent vieną tarptautinį antigeno vienetą (PSO standartas), kuris matuojamas remiantis aktyvumo tyrimu, taikant Europos farmakopėjos aprašytą būdą;
kadangi tam, kad skiepai būtų pripažinti Bendrijos lygmeniu, reikia papildomai nustatyti skiepų gamybą reglamentuojančias taisykles; šiuo atžvilgiu patogu pasitelkti atitinkamoje Europos farmakopėjos monografijoje apibūdintus protokolus;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bendrijos lygmeniu pripažinti skiepai yra tie skiepai, kurie yra pagaminti pagal Europos farmakopėjos monografijoje nustatytus protokolus dėl vaccinum rabiei inactivatum ad usum veterinarium (padarytų nekenksmingais) skiepų nuo pasiutligės, skirtų veterinariniam naudojimui).
2 straipsnis
Šis sprendimas skirtas valstybėms narėms.
Priimta Briuselyje, 1994 m. balandžio 18 d.